SMD

**VSEBINSKO POROČILO O DELU IN IZVEDBI PROGRAMA**

**2020**

|  |
| --- |
| AKTIVNOSTI IZ JAVNEGA PROGRAMA |
| Program SMD se je v 2020, kljub omejitvam, ki jih je prinesla pandemija, izvajal kontinuirano vse leto in zajel predvsem redne člane društva. Društvo je kljub omejitvam izpeljalo predvideno izobraževanje članov, posebna zasluga za to gre nekaterim posameznikom, ki so pripravljeni deliti svoje znanje brezplačno. Program društva za 2020 žal ni bil vsebinsko in finančno realiziran po predvidenih sklopih. Odpadlo je predvideno sodelovanje na mednarodnih kongresih, prav tako je odpadel III. Kongres slovenskih muzealcev v Mariboru. Za javni program smo porabili sredstva ministrstva v višini 12.770,00 € in del lastnih sredstev v višini 7.626,04 €.  |
| Organizacija in izvedba izobraževalnih vsebin |
| V letu 2020 so bili Muzeoforumi obiskani v okviru priporočil NIJZ-a: * Na prvem Muzeoforumu, na katerem je sodeloval direktor Arheološkega muzeja v Zagrebu **Sanjin Mihelić**, je pripravil predavaje z naslovom »Med Scilo in Karibdo ali vodenje in delovanje dediščinske ustanove v času diktature (in okusa) potrošniške družbe«.

Predavanje je potekalo še pred obdobjem pandemije (20. januar 2020), udeležilo se ga je45 udeležencev. * Drugo predavanje s hrvaško muzeologinjo **dr. Lidijo Nikočevič** in direktorjem Pokrajinskega muzeje Celje **Stanetom Rozmanom**, na temo »Kaj lahko stori (pokrajinski) muzej v zaledju velikih, atraktivnih turističnih mest in predvsem, kakšna je njegova skrb za lokalno javnost«, je društvo pripravilo v Pokrajinskem muzeju Koper, 29. junija 2020, ko so že veljale omejitve. V koprsko dvorano, ki je po tedaj veljavnih predpisih lahko sprejela 40 obiskovalcev, se je predavanja udeležilo 35 muzealcev.
* Tretje predavanje, ki ga je pripravila italijanska strokovnjakinja za komunikologijo **Giovanna Conforto**, je gostil Muzej novejše zgodovine Slovenije 31. avgusta. Glede na površino dvorane, je bilo lahko prisotnih le 35 muzealcev. Predavateljica je pripravila še dodatna izobraževanja »Storytellinga«.
* Regionalno izobraževanje – RE-ORG je bilo predvideno v mesecu aprilu, vendar je zaradi pandemije prestavljeno na mesec oktober. Tudi na začetku meseca oktobra ga zaradi ponovnih omejitev nismo mogli izvesti. Predavateljica Jana Prislan Šubic je zato pripravila teoretični del predavanja in ga je predstavila preko video konference 30. novembra in 7. decembra za Dolenjsko regijo in 11. in 18. januarja 2021 za Štajersko in Prekmurje. V ponedeljek, 1. in v petek, 5. februarja 2021 je potekalo regijsko izobraževanje za Gorenjsko regijo, 8. in 12. marca 2021 pa je bilo izvedeno še za Primorsko regijo.

* V letošnjem letu je bilo zaradi pandemije »covida 19« bistveno otežkočeno delo na vseh področij. Velika večina zborovanj, kongresov in okroglih miz je odpadlo, ali je bilo preneseno v leto 2021. Tako sta odpadli tudi Zborovanje hrvaških muzealcev in mednarodni Kongres »Best in Heritage« v Dubrovniku.
* V leto 2021 je bil prenesen tudi III. Kongres slovenskih muzealcev, ki je bil predviden septembra 2020 v Mariboru.

|  |  |  |  |  |
| --- | --- | --- | --- | --- |
| **naslov realizirane enote**  | **naslov predavanja/srečanja** | **predavatelj** | **kraj in termin** | **število udeležencev** |
| Muzeoforum 1, Muzeoforum 2Muzeoforum 3 | »Med Scilo in Karibdo ali vodenje in delovanje dediščinske ustanove v času diktature (in okusa) potrošniške družbe«.»Kaj lahko stori (pokrajinski) muzej v zaledju velikih, atraktivnih turističnih mest in predvsem, kakšna je njegova skrb za lokalno javnost«.»Storytelling« | Sanjin Mihelićdr. Lidija Nikočevič, Stane RozmanGiovanna Conforto | NMS, Metelkova, 20.1.2020PMK, 29. 6. 2020MNZS, 31. 8. 2020 | 453535 |
| Regionalno izobraževanje | RE – ORG (spletno – zoom program) |  mag. Jana Subic  | Dolenjska, 30. 11. in 7. 12. 2020,Štajerska in Prekmurje, 11. in 18. 1. 2021Gorenjska, 1. in 5. 2. 2021,Primorska, 8. in 12. 3. 2021. |  |

 |
| Promocijske dejavnosti |
| **1. Valvasorjeva odličja****Podelitev Valvasorjevih odličij za leto 2019, 28. september 2020 v dvorani Muzeja novejše zgodovine Slovenije.**Slovensko muzejsko društvo podeljuje: **Valvasorjevo nagrado za življenjsko delo** za izredno pomembno življenjsko delo na področju muzejstva in za izjemne prispevke pri ohranjanju, predstavljanju in popularizaciji premične naravne in kulturne dediščine na matičnem ozemlju in v zamejstvu; **Valvasorjevo nagrado za tri projekte v preteklem letu** muzejskim delavcemza enkratne izjemne dosežke v muzejstvu, ki so sad enoletnih ali večletnih izvirnih strokovnih dosežkov; **Častno Valvasorjevo priznanje** za posebne zasluge pri popularizaciji muzejstva in varstvu premične naravne in kulturne dediščine, za pomembne donacije muzejem in galerijam ter za zasluge pri razvoju muzejstva; **Diplomo SMD** organizacijam n posameznikom s področja gospodarstva za zasluge pri realizaciji muzejskih projektov, donatorstvo in sponzorstvo in **Valvasorjev nagelj**, ki SMD podeljuje na predlog Komisije za podeljevanja za projekte s poudarkom na socialni empatiji. Društvo je za leto 2019 podelilo v obliki listin že triindvajsetič. Zaradi pandemije in omejitev, ki so veljale se je srečanja udeležilo okoli le 30 oseb. Podelitev sta skupno pripravila ICOM Slovenija in SMD, podeljena so bila tudi priznanja ICOM.**Valvasorjevo nagrado za življenjsko delo**  je prejela**:*** **Nina Zdravič Polič**, Slovenski etnografski muzej

**ValvasorjevE nagradE ZA LETO 2019** so prejeli:* **Kolektiv Narodne galerije in dr. Jure Mikuž**, za Razstavo: Ivana Kobilica (1861 – 1926); »Slikarija je vendar nekaj lepega…«.
* Avtorska skupina pod vodstvom Narodnega muzeja Slovenije -  **mag. Darko Knez, dr. Aurore Ciavatti (Sorbona), dr. Jan Ciglenečki (FF, UL), dr. Cicilia Fluck (Staatliche Museen zu Berlin), Tomislav Kajfež, mag. Miran Pflaum, Barbara Bogataj (oblikovalka),** za razstavo: Koptske tkanine iz zbirke Narodnega muzeja Slovenije.
* Avtorska skupina pod vodstvom Muzeja za arhitekturo in oblikovanje**: dr. Maja Šuštaršič, Matevž Čelik Vidmar,mag. Anja Zorko, Saša Štefe, Maja Vardjan, dr. Cvetka Požar, Natalija Lapajne, Nikola Pongrac, Urška Špeh, Maruša Kuret, Katarina Nahtigal, Nuša Zupanc, Mika Cimolini, Maja Kovačič, Nataša Celec, Alenka Klun, Bojan M. Ažman, Thomas Geisler, Aline Lara Rezende, Mojca Mihajlovič-Škrinjar, Studio Ljudje.**

**ČASTNO VALVASORJEVO PRIZNANJE so prejeli:**1. **Irena Kavčič** in **Metka Kavčič** za darovanje gradiva iz zapuščine akademskega slikarja Maksa Kavčiča Slovenskemu gledališkemu inštitutu – Gledališkemu muzeju.
2. **Mateja Logar** za darilo zapuščine dr. Borisa Kuharja Slovenskemu etnografskemu muzeju.
3. Avtorski skupini – Smučarski klub Matajur, **Katja Roš,** **Radovan Lipušček**, **Ana Hawlina** – za razstavo »Zgodbe o ljudeh s krili na nogah in Zbornik Matajurjeve smučine«.
4. **Stanislav Tušek**, za 30 let delovanja na področju tehniške dediščine.
5. **Janez Kunaver**, za posebne zasluge pri popularizaciji varstva kulturne dediščine.

**VALVASORJEV NAGELJ** je prejelo:Javni zavod za kulturo, mladino in šport Litija – Mestni muzej Litija za razstavni projekt »Dediščina nas povezuje«.Podelitev Valvasorjevih odličij je bila predvidena 18. maja 2020 v prostorih Narodne galerije, vendar je bila zaradi pandemije prestavljena na september v Mariboru. Žal je bil tudi Kongres slovenskih muzealcev predstavljen. S predstavniki ICOM Slovenije smo se zato odločili, da bomo podelitev organizirali v MNZS v Ljubljani. Organizacija prireditve je bila zaradi stalnih sprememb, ki jih je določal NIJZ zelo zahtevna. Posebna zahvala gre predstavnikom ICOM-a Slovenije, Muzeja novejše zgodovine Slovenije in Slovenskega muzejskega društva, da so podelitev, čeprav v okrnjeni obliki, izpeljali.**2. Spletna stran**Društvo redno skrbi za ažuriranje spletne strani www.smd-drustvo.si , ki je zelo učinkovito komunikacijsko sredstvo za tekoče obveščanje članov in širše javnosti. Omogoča transparentnost delovanja društva in pridobivanje najnovejših podatkov o njegovi aktivnostih. |
| Izdajanje publikacij s področja kulturne dediščine |
| 1. Brošura : Valvasorjeve nagrade, priznanja in diplome za leto 2019.
2. Monografija (prevod) - Ivo Maroevič: Uvod v muzeologijo.
 |
|  |
|  |
| **OBČNI ZBORI**  |
| Občna zbora:* 21. december 2020, po spletu - zoom.
 |
| **SESTANKI IO** |
| Člani IO SMD (Irena Lačen Benedičič, mag. Aleksandra Nestorovič, dr. Marija Počivavšek, Irena Marušič, Petra Stipančić, ddr. Verena Vidrih Perko – podpredsednica in dr. Flavio Bonin – predsednik) so se v 2020 sestali na 6 sejah, . |
| **ČLANSTVO** |
| V 2020 je bilo registriranih *1.141 članov, od tega 319 rednih članov in 822 ljubiteljev.*  |

|  |  |  |
| --- | --- | --- |
| Dr. Flavio Bonin |  |  |
| Predsednik Slovenskega muzejskega društva |  |  |
|  |  |  |

Piran, 8.3.2021

**Pojasnila k izkazom za leto 2020**

SMD je v preteklem letu pri svojem poslovanju uporabljalo Zakon o društvih, Zakon o davku od dohodkov pravnih oseb, Pravilnik o opredelitvi pridobitne in nepridobitne dejavnosti, Zakon o dohodnini, Zakon o davčnem postopku, Pravilnik o načinu in stopnjah odpisa neopredmetenih dolgoročnih sredstev in opredmetenih osnovnih sredstev (Ur. l. RS 45/05 z dopolnitvami) ter Statut SMD z dne 23.8.2018. Vodenje poslovnih knjig in sestavo letnega poročila je društvo opravilo v skladu s Slovenskim računovodskim standardom 33 za društva. SMD ni zavezano k reviziji računovodskih izkazov.

V Statutu SMD je opredeljeno njegovo financiranje, poraba presežka prihodkov, način pridobivanja in odtujevanja premičnega in nepremičnega premoženja, kot tudi določba o ločenem izkazovanju prihodkov pridobitne dejavnosti.

Prihodki pridobitne dejavnosti se v knjigovodstvu ločeno spremljajo in so tudi jasno določljivi (tudi za potrebe davka od dohodka), odhodki pridobitne dejavnosti pa niso neposredno vezani na prihodke pridobitne dejavnosti. Za razmejevanje odhodkov se zato uporablja sodilo razmerja med vsemi prihodki in pridobitnimi prihodki. Kot pridobitne prihodke se štejejo vsa doplačila članov ter kotizacije za ekskurzijo, muzejske igre in zborovanje muzealcev ter drugi prihodki (npr. posek gozda).

Poslovanje društva v letu 2020 je pregledal Nadzorni odbor dne 26.3.2020.

Disciplinski organ društva se v preteklem letu ni sestal.

**Bilanca stanja**

Med osnovnimi sredstvi Slovensko muzejsko društvo izkazuje nepremičnine, in sicer zemljišče na Bledu s sedanjo vrednostjo 21.249,00 € in zgradbo Dom muzealcev Bled po sedanji vrednosti 221.725,11 €. Oprema in drobni inventar sta v celoti odpisana.

Med kratkoročnimi sredstvi izkazujemo denarna sredstva na računu, ki so dan 31.12.2020 znašala 843,80 EUR. Vrednost na računu je ob zaključku leta nižja v primerjavi s preteklim letom, saj društvo še ni prejelo dotacije MK za program in je zato za poplačilo svojih obveznosti porabilo več svojih denarnih sredstev.

Kratkoročne terjatve so na dan 31.12.2020 bistveno višje kot v preteklem letu. Zaradi napake Ministrstva za kulturo, dotacija ni bila pravočasno izplačana pred zaključkom leta, zato društvo izkazuje 12.770 EUR terjatev do MK. Sredstva so bila nakazana v januarju 2021. Prav tako izkazuje 375 EUR zapadlih terjatev iz naslova članarin za leto 2020. Med terjatvami izkazuje tudi terjatev do preveč vplačanih akontacij davka od dobička v višini 83,28 EUR, saj je bila v letu 2020 izkazana davčna izguba.

Kratkoročne obveznosti predstavljajo obveznosti do dobaviteljev v višini 1.045,66 EUR in zajemajo običajne poslovne obveznosti, ki niso zapadle. Društvo še vedno izkazuje obveznost iz prejetega predujma za preveč vplačano članarino. V skladu z dogovorom naj bi se preplačilo pobotalo s članarino, vendar v letu 2020 se člani niso odločili za članstvo. Največjo postavko obveznosti predstavljajo ostale kratkoročne poslovne obveznosti v višini 8.600,18 EUR, kjer vodimo obveznost za izplačilo Valvasorjevih nagrad in avtorskega honorarja za prevod knjige Uvod v muzeologijo. Obveznosti niso bile poravnane v letu 2020, saj društvo ni prejelo dotacije MK in ni imelo zadostnih likvidnostnih sredstev za poplačilo. Takoj ko je ta prejelo, so bile obveznosti plačane.

Društvo je v letu 2020 oblikovalo 1.013,88 EUR pasivnih časovnih razmejitev – del prihodkov MK je razmejilo v letu 2021, saj še ni bil izveden tisk knjige Uvod v muzeologijo, sredstva zanjo pa so bila prejeta.

Društveni sklad znaša ob zaključku poslovnega leta 246.306,47 EUR in se je glede na preteklo leto zmanjšal zaradi negativnega poslovnega izida po obdavčitvi v višini 3.075,16 EUR.

Zalog trgovskega materiala društvo nima.

**Izkaz poslovnega izida in davek od dohodka pravnih oseb**

Prihodki leta 2020 so 51% nižji kot leto poprej, od tega so nepridobitni prihodki iz dejavnosti nižji za 19%, pridobitnih pa ni bilo.

Najvišjo postavko prihodkov iz dejavnosti predstavlja dotacija MK za izvedbo letnega programa dela. Društvo je po pogodbi prejelo manj sredstev kot leto prej, skupno 12.770 EUR, od katerih je v izkazu poslovnega izida izkazalo 11.756,12 EUR (razlika so razmejitve).

Članarine so se v primerjavi z letom 2019 znižale za tretjino. Znižanje je posledica epidemije koronavirusa, ki je povzročila večmesečno zaprtje muzejev in s tem nižji interes k pridobitvi članstva. Prav tako ni bilo izvedeno več plačljivih dejavnosti, ki bi člane spodbudilo k vplačilu članarine. Skupna vrednost članarin se je znižala tako pri ljubiteljih kot pri rednih članih.

Društvo v letu 2020 ni imelo prihodkov iz naslova zborovanj, iz naslova izvedenih strokovnih ekskurzij in muzejskih iger, saj zaradi epidemije koronavirusa teh ni moglo izvesti.

Prihodki iz dohodnine so ostali na podobni ravni kot v preteklem letu.

Postavka drugih prihodkov je nižja in zajema le vračilo sodnih taks ob zaključku pravdnega postopka v zadevi Gubenšek.

V izkazu poslovnega izida je razkrito, da društvo v letu 2020 ne izkazuje pridobitnih prihodkov. Vsi ostali prihodki leta 2020 so prihodki nepridobitne dejavnosti.

Odhodki so sestavljeni iz stroškov materiala (5 %), stroškov storitev (88 %) in drugih odhodkov (7 %). Stroški materiala so stroški pisarniškega materiala, elektrike in potrošnega materiala. Stroški storitev, ki zavzemajo glavnino vseh stroškov, pa predstavljajo stroške:

- izplačila Valvasorjevih nagrad (v letu 2019 so bile izplačane vse nagrade, ki se podeljujejo),

- oblikovanja in tiska knjižice in map za Valvasorjeve nagrade,

- pogodbenega dela (Dom Bled),

- avtorskega honorarja za prevod in oblikovanje za knjigo Uvod v muzeologijo,

- potne stroške za predavatelje, člane izvršnega odbora, vzdrževalce Doma Bled in delavca, ki dostavlja polog članarin;

- urejanja spletne strani,

- predavanja in avtorske pogodbe za predavateljici na Muzeoforumu,

- reprezentance,

- posredne stroške: računovodske storitve, tisk članskih nalepk in kartic, bančne storitve, poštnina,…

- odvetniških in pravnih storitev, sodnih taks za odprto pravdno zadevo izterjave v breme društva s strani ge. Gubenšek.

- sodno poravnavo ge. Taji Gubenšek v višini 1.206,91 EUR, saj je sodišče presodilo v škodo društva.

Stroški so se v primerjavi s preteklim letom znižali za 40%, poraba pa je bila v skladu s planiranim programom dela.



V izkazu poslovnega izida za leto 2020 beležimo presežek odhodkov nad prihodki v višini 3.075,16 EUR. Izkazana je davčna izguba. Izguba je nastala predvsem kot posledica epidemiološke situacije, ki je vplivala na padec vplačanih članarin ter neizvedbo drugih plačljivih programov. Istočasno je društvo v letu 2020 moralo izkazati strošek sodne poravnave, ki je v celoti bremenila proračun društva. Izguba znižuje del čistega presežka prihodkov za določen namen, ki na dan 31.12.2020 tako znaša 3.332,36 EUR.

|  |  |  |
| --- | --- | --- |
|  |  |  |
| Nanika Kokalj |  |  |
| Računovodja SMD |  |  |
|  |  |  |

Piran, 8.3.2021